શહેરના ભાવનગર રોડ ઉપર રહેતા એક પરિવારની ૧૬ વર્ષ દોઢ માસની દીકરી ગત તારીખ ૨૬ના રોજ બપોરે એકાદ વાગ્યા આસપાસ ઘરેથી ક્યાંક ચાલી જતા પરિવારજનોએ તેણીની શોધખોળ શરુ કરી હતી પરંતુ કોઈ પતો લાગ્યો ન હતો બાદમાં તપાસ કરતા શીતળાધાર મફતિયાપરામાં રહેતા સગીરાના જીજાજી ભરત જગદીશભાઈ પ્રસાદ લગ્નની લાલચ આપી લલચાવી ફોસલાવી બદકામના ઇરાદે ઉઠાવી ગયા હોવાનું જાણવા મળતા તેણીની માતાએ આજી ડેમ પોલીસ સ્ટેશનમાં અપહરણ અંગે ફરિયાદ નોંધાવી હતી પીઆઇ અજીતસિંહ ચાવડા વધુ તપાસ ચલાવી રહ્યા છે બાદમાં ભરત પ્રસાદના ઘરે સગીરાના પરિવારજનો દોડી ગયા હતા અને ભરતને ઢીકાપાટુનો અને લાકડાના ધોકાથી માર માર્યો હતો આ અંગે ભરત પ્રસાદે રામજી ક્રિપાલભાઈ કેવટ, રવિ રામજી કેવટ, લાલકૃષ્ણ રામજી કેવટ સામે મારામારી અંગે આજી ડેમ પોલીસ સ્ટેશનમાં વળતી ફરિયાદ નોંધાવી હતી આ અંગે મનહરસિંહ જાડેજા વધુ તપાસ ચલાવી રહ્યા છે આ ઉપરાંત રાજકોટ તાલુકાના વિછિયા ગામના અને હાલ દિવેલિયાપરામાં ભાડેથી રહેતા એક પરિવારની ૧૬ વર્ષની દીકરીને ગત તારીખ ૧૯ના રોજ બપોરે ત્રણેક વાગ્યે લગ્નની લાલચ આપી બદકામના ઇરાદે ભાવનગરના મેથાળા ગામનો વિપુલ વીજભાઈ બારૈયા નામનો શખ્સ તેના મિત્ર લાલપરીમાં રહેતા ગુલાલ મુસ્તુફા શકીલભાઇ પઠાણ સાથે મળી એક્ટિવામાં ઉઠાવી જતા બંને સામે અપહરણની ફરિયાદ નોંધાવતા કુવાડવા રોડ પોલીસ સ્ટેશનના પીઆઇ એમ આર પરમાર સહિતના સ્ટાફે જરુરી કાર્યવાહી હાથ ધરી છે.